

Republika e Kosovës

Republika Kosova - Republic of Kosovo

***Qeveria – Vlada – Government***

*Ministra e Shëndetësisë - Ministarstva Zdravstva - Ministry of Health*

**DOKUMENT KONSULTIMI**

**Koncept Dokument për Shëndet Mendor**

**Tetor 2022**

**Përmbajtja e shkurtër e dokumentit:**

Ministria e Shëndetësisë, përmes këtij koncept dokumenti ka analizuar kornizën ligjore dhe politikat tjera që rregullojnë shëndetin mendor në Republikën e Kosovës.

Shëndeti mendor është gjendje e mirëqenies në të cilën individi realizon aftësitë e tij/saj, mund të përballojë streset normale të jetës, mund të punojë në mënyrë produktive dhe frytdhënëse dhe është në gjendje të jep kontribut për komunitetin e tij/saj.[[1]](#footnote-1)”

Ndërsa sëmundja mendore përkufizohet si "një çrregullim thelbësor i të menduarit, disponimit perceptimit, orientimit ose kujtesës që dëmton rëndë gjykimin, sjelljen dhe aftësinë për të njohur realitetin ose aftësinë për të përmbushur kërkesat e zakonshme të jetës.[[2]](#footnote-2)”

Ky Koncept Dokument ofron, një pasqyrë të detajuar të veprimtarisë së disa institucioneve, ku duhet veprim dhe angazhim jo vetëm i sektorit të shëndetësisë por edhe i shumë sektorëve tjerë në kuadër të qeverisë që trajtojnë problematikën e njëjtë. Përmes këtij koncept dokumenti do të përcaktohen rolet dhe përgjegjësitë institucionale të institucioneve që merren me trajtimin e çrregullimeve të shëndetit mendor.

**Qëllimi i procesit të konsultimit**

Transparenca dhe kontributdhënja .

Në këtë fazë dokumenti shpaloset për konsultim publik me qëllim të marrjes së ideve, komenteve dhe rekomandimeve nga opinioni i gjërë, organizatat, ekspertët dhe individët e interesuar e që janë të ndikuar apo janë në relacione bashkëpunimi lidhur me kapacitetet në fushën e shëndetësisë.

Pas përmbylljes së procesit të konsultimit publik, të gjitha kontributet e pranuara do të shqyrtohen e vlerësohen dhe mbi bazën e kritereve për këtë dokument do të integrohen në versionin përfundimtar i cili do të dërgohet për te Ministri i Shëndetësisë.

Ministria e Shëndetësisë do të hartojë raportin e konsultimit duke i ngërthyer të gjitha komentet, propozimet e pranuara, palët e konsultuara si dhe metodat e përdorura gjatë konsultimit. Në raport gjithashtu do të jepen informatat për secilin koment apo rekomandim që është marrë parasysh si dhe sqarime dhe arsyetime për secilin koment që nuk është marrë parasysh.

**Afati përfundimtar për dorëzimin e përgjigjeve**

Afati përfundimtar i dorëzimit të kontributit me shkrim në kuadër të procesit të konsultimit përShëndeti Mendor dhe Çrregullimet Mendore**,** është deri më datën **8 Nëntor 2022,** në orën 16:00.

Të gjitha kontributet me shkrim duhet të dorëzohen në formë elektronike në e-mail adresën: laura.shehu@rks-gov.net me titull “**Shëndeti Mendor dhe Çrregullimet Mendore**”.

Ju lutemi që në kuadër të kontributit tuaj me shkrim, të specifikoni qartë së në çfarë cilësie jeni adresuar në këtë proces konsultimi (p.sh. në cilësi të përfaqësuesit të organizatës, kompanisë, në cilësi individuale, etj.)

**Komentet nga organizatat**

Ju lutem, që komentet tuaja të ofrohen sipas udhëzimeve të shënuara më poshtë:

**- Emri i organizatës që jep komente,**

**- Fushat kryesore të veprimit të organizatës,**

**- Informatat e kontaktit të organizatës (adresa, e-mail, telefoni),**

**- Data e dërgimit të komenteve.**

Bashkëngjitur me këtë dokument, do ta gjeni: **Shëndeti Mendor dhe Çrregullimet Mendore.**

1. Health at Glance Europe 2018,OECD European Commision [↑](#footnote-ref-1)
2. [www.WHO](http://www.WHO) 2015 [↑](#footnote-ref-2)